ประวัติ+ดร.+อินทิรา

__**ดร. อินทิรา ศรีประสิทธิ์**__ เรียนจบประถมที่รร.วัฒนาวิทยาลัย มัธยมปลาย ที่รร. เตรียมอุดมศึกษา ได้คะแนนท็อปวิชาภาษาอังกฤษปี 2512 คือ 98% ติดบอร์ด 1 ใน 22 คนแรกของประเทศ ได้ทุน เอ เอฟ เอสไปเรียนมัธยมปลายที่สหรัฐฯ สอบเข้าได้คณะศิลปศาสตร์ ธรรมศาสตร์ได้ที่ 1 ได้รับทุนพระราชทานภูมิพลเป็นรางวัล

ต่อมาได้รับทุนโคลอมโบ ไปเรียนที่กรุงเมลเบิอร์น ออสเตรเลีย จบปริญญาตรีเกียรตนิยมอันดับหนึ่ง สาขาสังคมวิทยาเป็นวิชาเอก วิชาโท ภาษาศาสตร์ ต่อมาได้ทุนเรียนต่อปริญญาเอกสาขาเทคนิคการวิจัยโดยไม่ต้องทำปริญญาโท ที่มหาวิทยาลัยแห่งชาติออสเตรเลีย กรุงแคนเบอร่า หลังจากนั้นได้ทำงานวิจัยด้านธุรกิจ ให้บริษัทชั้นนำของโลกมาประมาณ ยี่สิบกว่าปี ก่อนกลับเมืองไทยในปี 2540 ในอดีตที่ผ่านมาเป็นกรรมการผู้ทรงคุณวุฒิของสำนักงานรับรองมาตรฐานและประเมินคุณภาพการศึกษา หรือ สมศ. และเป็นหนึ่งในคณะกรรมการบริหารของสถาบันทดสอบทางการศึกษาแห่งชาติ หรือ สทศ.

โครงการคลินิคหมอภาาษาอังกฤษเป็นผลงานวิจัยที่ได้ค้นหาสูตรสำเร็จในการฟื้นฟูภาษาอังกฤษให้คนไทยได้พูดชัดอ่านชัดฟังรู้เรื่อง ภายใน 3 เ ดือนด้วยการใช้หลักสูตรออนไลน์ที่มีคุณภาพสูงจากสหรัฐฯ ควบกับการสอนในห้องและการฝึกอ่านเป็นรายบุคคล 3 ปีกว่าที่ผ่านมาได้ทำ โครงการนำร่อง ให้ แก่กระทรวงศึกษาธิการ 3 โครงการ ที่โรงเรียน ราชินีบน วิทยาลัยบริหารธุรกิจท่องเที่ยวกรุงเทพ และบุคลากรของสำนักปลัดกระทรวงศึกษาธิการได้รับความไว้วางใจให้ฟื้นฟูภาษาอังกฤษให้ครูไทยที่สอนวิทย์ คณิตศาสตร์ ให้สอนเป็นภาษาอังกฤษษอในโครงการ พัฒนาโรงเรียนสู่มาตรฐานสากล ได้รับเชิญไปแสดงผลงานทั้งในเวทีนานาชาติ ของ ยูเน็สโก้ และระดับชาติเช่น สภาการศึกษา

ได้ก่อตั้งใน มูลนิธิ เพื่อการเรียนรู้ตลอดชีวิต (Life-long Learning Foundation) ที่มี ภารกิจในการส่งเสริมงานวิจัย และ กิจกรรมที่นำมาซึ่งนวัตกรรมในการเรียนรู้ และการเรียนการสอนที่จะทำให้คนไทย เก่งภาษาอังกฤษเพื่อจะได้ไม่เสียเปรียบในเวทีแข่งขันนานาชาติ ถือว่าเป็นองค์กรเดียวในประเทศไทยที่ส่งเสริมการอ่านภาษาอังกฤษในแนวทฤษฎีใหม่